text: उत्तरी कर्नाटक के विजपुरा और बगलकोट जिलों में जनसभाओं के दौरान गांधी ने भ्रष्टाचार पर प्रधानमंत्री नरेंद्र मोदी पर निशाना साधा था और सवाल किया था कि खुद को देश का चौकीदार बताने वाले मोदी ज्वैलर नीरव मोदी और उनके मामा मेहुल चौकसी से कथित रूप से जुड़े बैंक धोखाधड़ी मामले में ‘‘चुप’’ क्यों हैं। शाह ने कहा, ‘‘ धन शोधन रोकथाम कानून के तहत मामला दर्ज कर के ईडी ने कार्रवाई की है।इससे पहले सीबीआई ने इस महीने की शुरुआत में प्राथमिकी दर्ज की थी।’’ शाह ने कहा भाजपा कर्नाटक में निश्चित रूप से अगली सरकार बनाने जा रही है क्योंकि सिद्धरमैया सरकार सभी मोर्चों पर ‘‘नाकाम’’ रही है।